KIRJALLINEN KYSYMYS E-0796/02

esittäjä(t): Antonios Trakatellis (PPE-DE) komissiolle

(20. maaliskuuta 2002)

Aihe: Natura 2000 -verkoston täytäntöönpanosuunnitelmille ja -hankkeille myönnetty yhteisön rahoitus ja ympäristönsuojelun tukeminen Euroopan maatalouden ohjaus- ja tukirahaston kautta Kreikassa

Luonnonvarojen ja ympäristön kestävä hallinta, joka on etusijalla EU:n laatimassa toimintalinjassa Barcelonan Eurooppa-neuvostoa varten, asettaa ympäristöpolitiikan edistämisen ensisijaiseksi tavoitteeksi tietyillä aloilla, kuten veden, maan ja maaperän ollessa kyseessä. Direktiivissä 92/43/ETY(1) edellytetään erityisiä toimia luontotyyppien (elinympäristöt, luonnonvaraiset elinympäristöt, niityt) sekä luonnonvaraisen eläimistön ja kasviston suojelemiseksi ja säilyttämiseksi koko EU:ssa ja yhtenäisen erityisalueista koostuvan eurooppalaisen ekologisen verkoston luomista, jolle annettiin nimeksi Natura 2000. Tämän verkoston perusteella jäsenvaltiot laativat kansalliset luettelot erityisten suojelutoimien alueista, ja jatkossa komissio laatii luettelon yhteisön edun mukaisista alueista. Nämä alueet määritetään laissa erityisten suojelutoimien alueiksi, ja samalla laaditaan erityisiä suojelusuunnitelmia, joissa mainitaan ja määritetään sallitut toimenpiteet, luonnonvarojen hallinta- ja edistämistavat jne.

1. Minkä verran Kreikka on saanut rahoitustukea Natura 2000 -verkoston täytäntöönpanoa varten suunnitelmittain ja hankkeittain sekä yhteensä yhteisön toisen tukikehyksestä, koheesiorahastosta ja Life-Luonto-ohjelmasta vuodesta 1996 alkaen tähän päivään mennessä? (Pyydän yksityiskohtaista rahoituserittelyä kustakin suunnitelmasta ja hankkeesta erikseen sekä rahoituksen jakautumista kunkin rahaston osalta erikseen vuosittain ja yhteensä.)

2. Minkä verran Kreikka on saanut rahoitustukea vuodesta 1993 alkaen yhteisön ympäristöpolitiikan täytäntöönpanoa varten? Minkä verran ja kuinka suuri osuus yhteisön toisen tukikehyksen hyväksytyistä määrärahoista on otettu käyttöön ympäristöalan toimintaohjelmaa varten?

3. Minkä verran Euroopan maatalouden ohjaus- ja tukirahasto (EMOTR) on myöntänyt rahoitustukea? Minkä verran EMOTR:stä on myönnetty rahoitusta erityisesti maa- ja vesivarojen osalta rannikkoalueiden, niille laskevien vesivirtojen ja kosteikkojen suojelua ja asianmukaista hallintoa varten? (Pyydän yksityiskohtaista rahoituserittelyä kustakin suunnitelmasta ja hankkeesta erikseen sekä rahoituksen jakautumista vuosittain ja yhteensä.)

4. Miten EMOTR on tukenut Kreikassa maaperän ja vesistöjen suojelua, kun on kyse maataloustuotannossa käytettävistä menetelmistä, joissa noudatetaan ympäristönsuojelua ja maaseudun säilyttämistä koskevia vaatimuksia määrällisten ja laadullisten indikaattoreiden pohjalta?

(1) EYVL L 206, 22.7.1992, s. 7.

Michel Barnier'n komission puolesta antama vastaus

(1. heinäkuuta 2002)

Komissio pyytää parlamentin jäsentä ottamaan huomioon seuraavat Kreikan ympäristöministeriöltä saadut tiedot:

1. Koheesiorahastoista ei ole vuosina 19931999 osarahoitettu Kreikan hankkeita, jotka liittyvät ainoastaan Natura 2000 -verkoston biotooppien suojeluun. Poikkeuksena on Goulandriksen museohanke, joka liittyy epäsuorasti kyseiseen suojeluun ja jota osarahoitettiin 80 prosentin eli 15,74 miljoonan euron arvosta.

Komissio toimittaa luettelon vuodesta 1996 alkaen Life-Luonto-ohjelmasta rahoitetuista Kreikan hankkeista suoraan sekä arvoisalle parlamentin edustajalle että Euroopan parlamentin pääsihteeristölle. Lisäksi Zantecoast-hanke (viite LIFE/ENV/GR/000751) liittyy Natura 2000 -verkoston täytäntöönpanoon, vaikka sitä rahoitetaan Life-ympäristöohjelmasta. Hankkeen kokonaisbudjetti on 1 619 693 euroa, josta yhteisön tuen osuus on 44,44 prosenttia.

Toisin kuin Life-ohjelmasta, Euroopan aluekehitysrahastosta (EAKR) ei tueta yksittäisiä hankkeita vaan taloudelliseen kehittämiseen liittyviä ohjelmia, kuten Kreikan tavoite 1 -ohjelmia. Ympäristötoimintasuunnitelmassa ja erityisesti luonnon ja Natura 2000 -suojelualueiden suojelemista koskevassa alaohjelmassa 3 EAKR:n tuki Natura 2000 -verkoston toimeenpanemiseksi on 23 400 750 euroa vuosina 19941999.

2. Koheesiorahastosta ympäristösektorille myönnetyn tuen määrä oli 1 464 miljoonaa euroa vuosina 19931999, 163,8 miljoonaa euroa vuonna 2000 ja 253,1 miljoonaa euroa vuonna 2001.

Yhteisön tuen määrä kaikille LIFE-hankkeille Kreikassa vuodesta 1993 tähän päivään on 46 498 300 euroa.

EAKR:n ympäristötoimintasuunnitelmasta on myönnetty tukea 347 705 000 euroa kokonaiskustannuksiin, jotka ovat 463 637 000 euroa. Ohjelman käyttöönottoaste on 100 prosenttia. Yhteisön tukikehyksen (YTK) alueellisesta osasta samalla kaudella (Kreikan alueiden useasta rahastosta rahoitettavat toimenpideohjelmat) myönnetty tuki on noin 156 miljoonaa euroa.

3. ja 4. Euroopan maatalouden ohjaus- ja tukirahastosta (EMOTR) ei rahoiteta yksittäisiä hankkeita vaan ohjelmia, joihin sisältyvät yksittäiset sitoumukset kuuluvat erityisesti maatalouden ympäristötoimenpiteisiin. Kyseiset toimenpiteet on hyväksytty kaudelle 19941999 30 päivänä kesäkuuta 1992 annetussa neuvoston asetuksessa (ETY) N:o 2078/92(1) ja kaudelle 20002006 annetussa neuvoston asetuksessa (EY) N:o 1257/1999(2) EMOTR:n tukiosaston maaseudun kehittämistä koskevan ohjelma-asiakirjan mukaisesti.

Kreikassa sovellettavista maatalouden ympäristötoimenpiteistä kolmella suojellaan erityisesti pohja- ja pintavesiä sekä maaperää, ja ne liittyvät ympäristönsuojeluun sekä luonnollisen ympäristön säilyttämiseen. Näitä ympäristötoimenpiteitä ovat luonnonmukainen viljely (vaikuttaa luonnonvaroihin positiivisesti maailmanlaajuisesti), Thessalian tasankoa koskeva suunnitelma vähentää maanviljelystä peräisin olevia nitraatteja, (vaikuttaa erityisesti pohjaveden ja juoksevien jokien veden laatuun) sekä pitkäaikaisen maatalousmaan poistaminen viljelykäytöstä (vaikuttaa erityisesti haavoittumiselle alttiisiin alueisiin ja Natura 2000:n kaltaisiin biotooppeihin sekä hieman vähäisemmässä määrin jokiin, järviin ja rannikkoalueisiin).

Näiden kolmen toimenpiteen menoja on kirjattu vuodesta 1995 alkaen sitä mukaa kun menoja on hyväksytty edellä mainitun asetuksen (ETY) N:o 2078/92 mukaisesti. Tehdyt sitoumukset

suoritetaan vuosina 20002006 maaseudun kehittämistä koskevan ohjelma-asiakirjan mukaisesti. Parlamentin edustajalle lähetetyssä erittelyssä esitetään EMOTR:n maksamat summat sekä tietyt tulosindikaattorit. Mainittakoon, että vuosien 20002006 maaseudun kehittämisen ohjelma-asiakirjaan on lisätty neljä maatalouden ympäristötoimenpidettä Natura 2000 -alueille. Kysymyksessä olevat alueet ovat Delta Nestou-Keramoti, Vistonida, Volvi-Koroneia ja Dasos Dadias Evrou. Toimenpiteitä ei ole kuitenkaan vielä aloitettu.

(1) Neuvoston asetus (ETY) N:o 2078/92, annettu 30 päivänä kesäkuuta 1992, ympäristönsuojelun vaatimusten ja maaseutuympäristön hoidon vaatimusten kanssa sopusointuisista maatalouden tuotantomenetelmistä, EYVL L 215, 30.7.1992.

(2) Neuvoston asetus (EY) N:o 1257/1999, annettu 17 päivänä toukokuuta 1999, Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta, EYVL L 160, 26.6.1999.